stanford-oval/wikipedia huggingface dataset:
PISA
Tutkimuksen kohde

PISA-ohjelmassa arvioidaan kolmen vuoden välein 15-vuotiaiden nuorten osaamista matematiikassa, luonnontieteissä, lukutaidossa ja ongelmanratkaisussa. Taitoja ja valmiuksia selvitetään mahdollisimman todenmukaisissa, arkielämän ja tulevaisuuden tarpeita muistuttavissa tilanteissa. Sen sijaan opetussuunnitelmien sisältöjen hallintaa ei tutkimuksessa suoranaisesti arvioida. PISA-tutkimuksessa tutkitaan myös nuorten opiskelutaitoja ja -valmiuksia lähinnä elinikäisen oppimisen näkökulmasta. Oppilas- ja koulukyselyillä selvitetään monipuolisesti opiskeluympäristöä kotona ja koulussa, kodin sosiaalista asemaa ja tukea opiskelulle, oppilaiden ajankäyttöä sekä heidän suhtautumistaan kouluun ja oppimiseen.
Matematiikan PISA-tutkimuksessa mitataan arkielämän matematiikan taitoja, joista raportissa käytetään nimitystä "matemaattinen lukutaito". Mukana ei ole sellaista matematiikkaa, jota tarvitaan esimerkiksi suomalaisissa lukio- ja ammattiopinnoissa. Vuonna 2005 julkaistujen esimerkkitehtävien joukossa ei esimerkiksi ollut juuri lainkaan algebraa tai geometriaa. Suomalaisten matematiikan professorien mukaan PISA-tutkimuksen perusteella ei siksi voida päätellä osaamista esimerkiksi murtoluvuilla laskennassa, yhtälön ratkaisussa, geometrisessa päättelyssä, kappaleiden tilavuuden laskennassa tai algebran lausekkeiden käsittelyssä.
Toteutus

PISA-tutkimuksia tehdään kolmen vuoden välein niin että kullakin kierroksella tutkimuksen pääarviointialue vaihtuu:
PISA 2000: lukutaito
PISA 2003: matematiikka
PISA 2006: luonnontiede
PISA 2009: lukutaito
PISA 2012: matematiikka
PISA 2015: luonnontiede
PISA 2018: lukutaito
Kukin PISA-tutkimus kestää neljä vuotta. Kolmannen vuoden aikana tehdään päätutkimus kouluissa ja neljäntenä vuonna analyysin tulokset julkistetaan. Kohderyhmänä ovat 15-vuotiaat nuoret, joista tavoitellaan mahdollisimman kattavaa otosta. Koulut poimitaan tutkimukseen satunnaisotannalla, ja kustakin koulusta tutkimukseen valitaan satunnaisesti 42 oppilasta. Suomesta kouluja on mukana vähintään 150 ja oppilaita 6 300. Tutkimuksen käytännön toteutuksesta vastaavat henkilöt, tavallisimmin opinto-ohjaajia, koulutetaan tehtäväänsä. Kansainvälisen keskuksen palkkaama ulkopuolinen tarkkailija on seuraamassa koetilaisuuden toteutusta.
PISA-tehtävät valitsee tutkimuksen toteutuksesta vastaava kansainvälinen konsortio. Tehtävät on käännetty englannin- ja ranskankielisistä versioista. Vuoden 2015 tutkimus toteutettiin Suomessa tietokoneilla. Kullekin oppilaalle tehtäviä tulee kahden tunnin verran, mutta oppilaiden saamia tehtäväyhdistelmiä on useita. Pääarviointialueen lisäksi hiukan tehtäviä on myös muilta osa-alueilta. Yli puolet tehtävistä on avoimia tehtäviä. Koetehtävien lisäksi oppilaat vastaavat tutkimuksissa omaan opiskeluunsa liittyviin taustakyselyihin.
Avointen tehtävien arvioijat eli pisteyttäjät koulutetaan tehtäväänsä. Eri pisteyttäjät arvioivat osan vastauksista useampaan eri kertaan, millä pyritään varmistamaan pisteytyksen luotettavuus.
Eri maiden tulokset

Vuoden 2015 PISA-tutkimuksessa oli mukana yhteensä 72 maata, joista 34 oli OECD-maita ja 38 OECD:n ulkopuolisia maita. Maiden kymmenen parasta osa-alueittain:
| Sijoitus | Matematiikka | Lukutaito | Luonnontieteet |
| --- | --- | --- | --- |
1.: Singapore
| 2. | Hongkong | Hongkong | Japani |
| 3. | Macao | Kanada | Viro |
| 4. | Taiwan | Suomi | Taiwan |
| 5. | Japani | Irlanti | Suomi |
| 6. | Kiina | Viro | Macao |
| 7. | Etelä-Korea | Etelä-Korea | Kanada |
| 8. | Sveitsi | Japani | Vietnam |
| 9. | Viro | Norja | Hongkong |
| 10. | Kanada | Uusi-Seelanti | Kiina |
| 13. | Suomi |  |  |
Tutkimuksen vaikutukset

Yliopistotutkija Arto Ahosen mukaan Suomessa koulua ei enää nähdä keinona menestykseen kuten Virossa, joka on ohittanut Suomen. Perheiden sosiaaliset erot eivät selitä suomalaisten nuorten PISA-menestyksen eroja merkittävästi mutta motivaation ja asenteiden erot selittävät. PISA-tutkimushankkeen koordinaattorin, professori Jouni Välijärven mukaan suomalaistytöillä on poikia enemmän uskoa tulevaisuuteen ja siten motivaatiota opiskella. Pojille kaukana kotiseudun ulkopuolella oleva työelämä tuntuu kovin vieraalta.
Professori Jouni Välijärven mukaan yksi keskeisimpiä PISA-tutkimuksen havaintoja on heikoimmin menestyvien oppilaiden korkea suoritustaso verrattuna vastaaviin ryhmiin muissa maissa. Kansainvälisesti tarkastellen yksi PISA-tutkimuksen keskeisiä vaikutuksia on ollut opettajankoulutuksen uudistaminen: koulutus on integroitu aiempaa kiinteämmin korkeakouluihin ja sen akateemista sisältöä on vahvistettu muun muassa laajentamalla koulutus maisteritasoiseksi.
Aiheesta muualla

Virallinen sivusto
PISA Koulutuksen tutkimuslaitos, Jyväskylän yliopisto.
National IQ means transformed from PISA Scores
Pennsylvanianvaahtera

| Pennsylvanianvaahtera |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Saippuamarjakasvit (Vaahterakasvit Aceraceae)
Suku::  Vaahterat Acer
Laji::  pensylvanicum
Kaksiosainen nimi
 Acer pensylvanicum  L. 
 Pennsylvanianvaahteran levinneisyys.
Katso myös
   Pennsylvanianvaahtera Wikispeciesissä   Pennsylvanianvaahtera Commonsissa 
Infobox OKNimi-testi OKIUCN-testi OK: 
Pennsylvanianvaahtera (Acer pensylvanicum) on saippuamarjakasvien (Sapindaceae) heimoon kuuluva vaahteralaji.
Pennsylvanianvaahteran tieteellisen nimen lajinimi (pensylvanicum) tulee Yhdysvaltojen Pennsylvanian osavaltion nimestä, vaikkakin lajia nimetessään Linné kirjoitti puun lajinimen virheellisesti.
Ulkonäkö ja koko

Pennsylvanianvaahtera on pienikokoinen puu. Sen kuori on nuorena vihreä ja vanhemmiten ruskea. Kuoressa on valkeita pitkiä pystyjuovia. Lajin lehdet ovat suuria ja väriltään vaaleanvihreitä. Suomessa pennsylvanianvaahtera kasvaa 4–7 metriä korkeaksi.
Levinneisyys ja elinympäristö

Pennsylvanianvaahtera on alun perin kotoisin Pohjois-Amerikan koillisosasta. Suomessa se on harvinainen koristekasvi, jota on kasvatettu lähinnä kasvitieteellisissä kokoelmissa.
Aiheesta muualla

Integrated Taxonomic Information System (ITIS): Acer pensylvanicum (englanniksi)
United States Department of Agriculture (USDA): Acer pensylvanicum (englanniksi)
Centre for Agriculture and Biosciences International (CABI): Acer pensylvanicum (striped maple) (englanniksi)
Lilo & Stitch 2

| Lilo ja Stitch 2> Lilo & Stitch: Stitch Has a Glitch |
| --- | --- |

Ohjaaja:   Michael LaBash  Anthony Leondis 
Käsikirjoittaja:   Anthony Leondis  Eddie Guzelian  Alexa Junge  Michael LaBash 
Tuottaja:   Christopher Chase  Angi Dyste 
Säveltäjä:  Joel McNeely
Pääosat:   Dakota Fanning  Tia Carrere  Chris Sanders  Kevin McDonald  David Ogden Stiers  Jason Scott Lee 
Valmistustiedot
Valmistusmaa:  Yhdysvallat
Tuotantoyhtiö:  Disney
Levittäjä:  InterCom Netflix Disney+
Ensi-ilta:  2005
Kesto:  68 minuuttia
Alkuperäiskieli:  englanti
Edeltäjä:  Stitch! Avaruuskoe 626
Seuraaja:  Leroy & Stitch
Aiheesta muualla
IMDb 
AllMovie
Infobox OKVirheellinen NIMI-arvo: 
Lilo & Stitch 2 on Disneyn vuonna 2005 valmistunut piirretty elokuva, joka kertoo pienestä, hieman yksinäisestä Havaijilla asuvasta tytöstä Lilosta, sekä tämän lemmikistä, Stitchistä. Oikeasti Stitch on sininen avaruusolio, laiton geenimutantti, joka esiintyy Maassa Lilon lemmikkikoirana. Elokuva on jatko-osa vuonna 2002 julkaistulle Lilo ja Stitch -elokuvalle.
Lilo on ”Kuningas” Elviksen suuri fani joten näin ollen elokuvassa on myös paljon Elviksen musiikkia.
Suomenkieliset ääninäyttelijät

Listassa on vain osa elokuvan hahmoista.
| 0 | 1 | 2 |
| --- | --- | --- |
|  Ada Forsberg  | … |  Lilo   |
|  Jukka Rasila  | … |  Stitch   |
|  Kolina Seppälä  | … |  Nani   |
|  Heikki Sankari  | … |  Kumu   |
|  Jarmo Koski  | … |  Jumba   |
|  Taisto Oksanen  | … |  Pleakley   |
|  Mika Nuojua  | … |  David   |
Sivurooleissa esiintyi muun muassa Juha Paananen, Markus Bäckman ja Tilda Kiianlehto. Suomenkielisen version ohjasi Markus Bäckman ja käänsi Tuija Kokko.
Lestijoen Pesis

| Lestijoen Pesis |
| --- | --- |

Koko nimi:  Lestijoen Pesis
Perustettu:  2009
Lakkautettu:  2011
Kaupunki:  Toholampi, Kannus
Kenttä:  Kuusisto  Kitinkangas
Värit:           
Miesten pelinjohtaja:  Timo Rautapuro
Omistaja:  Lestijoen Pesis ry
Infobox OKVirheellinen NIMI-arvo: 
Lestijoen Pesiksen vaihtoehtoinen logo
Lestijoen Pesis (LePe) oli vuonna 2009 perustettu ja 2011 lakkautettu pesäpallon erikoisseura. Kaudella 2010 LePe pelasi Suomensarjassa. Kotikenttinä toimivat Toholammin ja Kannuksen hiekkatekonurmet.
Historia

Lestijoen Pesis perustettiin vuonna 2009. Se toteutui Kannuksen Uran ja Toholammin Urheilijoiden yhteistyönä ja seura peri TU:n sarjapaikan Suomensarjassa. LePe on toiminut toimintansa alusta lähtien yhteistyössä molempien seurojen kanssa. Kaudelle 2011 seura otti tavoitteekseen nousun ykköspesikseen. Lestijoen Pesis luopui toiminnastaan kauden 2011 jälkeen.
O. W. Louhivuori

O. W. Louhivuori vuonna 1950, kun hänet promovoitiin kunniatohtoriksi.
Oskar Wilhelm (Oskari Wilho, O. W.) Louhivuori (vuoteen 1905 Lohtander; 18. syyskuuta 1884 Kuopion maalaiskunta – 1. heinäkuuta 1953 Helsinki) oli suomalainen professori, kansleri, vakuutusjohtaja ja senaattori.
Elämäkerta

Louhivuoren vanhemmat olivat sahanhoitaja Mikael Lohtander ja Anna Karoliina Savolainen. Hän pääsi ylioppilaaksi 1903 ja suoritti filosofian kandidaatin tutkinnon 1908, lisensiaatin tutkinnon 1915 ja väitteli tohtoriksi 1919. Louhivuori sai Helsingin kauppakorkeakoulusta kauppatieteiden kunniatohtorin arvon 1950.
Louhivuori oli Ylioppilaiden raittiusyhdistyksen sihteeri raittiustyötä varten oppikouluissa 1904–1907, Pohjantähden toimittaja 1906, Kylväjän päätoimittaja 1908, Suomen liikemiesten kauppaopiston opettaja 1909, Helsingin maanviljelyslyseon opettaja 1910–1912, Keskinäinen Henkivakuutusyhtiö Salaman tilastomies ja sihteeri 1911–1915 ja Suomen köyhäinhoidon tarkastaja 1915–1916. Hän toimi henkivakuutusyhtiö Salaman toimitusjohtajana 1916–1917 ja 1918–1936. Louhivuori oli myös Vakuutussanomien toimittajana 1912–1916, Yhteiskuntataloudellisen aikakauskirjan toimittajana 1909–1925, Nordisk försäkringstidskriftin Suomen toimittajana 1928–1931 ja Suomen Vakuutus Oy:n varatoimitusjohtajana 1942–1953.
Akateemisella urallaan Louhivuori oli Helsingin yliopiston sosiaalisen alkoholiopin opettaja 1911–1917, Helsingin yliopiston kansantaloustieteen ja vakuutusopin dosentti 1938–1948 sekä Kauppakorkeakoulun kansantaloustieteen, finanssiopin ja tilastotieteen professori 1938–1952, Kauppakorkeakoulun rehtori 1945–1952 ja kansleri 1952–1953.
Politiikassa Louhivuori toimi suomalaisen puolueen kansanedustajana 1917–1918 ja kokoomuksen kansanedustajana 1918. Hän edusti Uudenmaan läänin vaalipiiriä. Louhivuori toimi sosiaalitoimituskunnan päällikkönä (senaattorina) Svinhufvudin senaatissa 1917–1918 ja Paasikiven senaatissa 1918.
Louhivuori oli naimisissa Hilja Siviä Soinamon kanssa vuodesta 1909 lähtien. Verneri Louhivuori oli hänen veljensä.
Teoksia > Kirjoittanut

Uudelle toverille. Kirjoittanut O. W. L. Ylioppilaiden raittiusyhdistys, Helsinki 1905, 3. painos 1913.
Lukuopas Ylioppilaiden raittiusyhdistyksen haaraosastojen raittiustutkintoihin osaaottaville. Ylioppilaiden raittiusyhdistys, Helsinki 1906.
Toivon joukot: Silmäys nuorison raittiusliikkeen kehitykseen ulkomailla. Raittiuden ystävät, Helsinki 1906.
Maalaiskuntien köyhäinhoitorasitus ja henkivakuutus. Salama, Helsinki 1912.
Yhteiskunnallinen alkoholikysymys: Raittiuden ystävien opetusvälinetauluja. 3:s sarja, Selitykset ja lähdeluettelo. Raittiuden ystävät, Helsinki 1912.
Kansanvakuutuksesta Suomessa: Kansainvälisten sosialivakuutuskongressien kiertokyselyn johdosta laadittu esitys. Suomen työväensuojelus- ja sosialivakuutusyhdistys, Helsinki 1914.
Kotimaiset henkivakuutusyhtiöt v. 1913: Taloudelliset tulokset. Salama, Helsinki 1914.
Kunnallinen köyhäinhoitorasitus Suomen suurimmissa kaupungeissa ennen nykyistä kunnallishallitusta. Helsingin yliopiston väitöskirja. Taloustieteellisiä tutkimuksia 18. Helsinki 1915.
Raittiuden vaatimus siveysopin esineenä. Suomen opiskelevan nuorison raittiusliitto, Helsinki 1916.
Suomalaisuuden päivänä 12.V.1916: Juhlapuhe Suomalaisuuden liiton, Helsingin Suomalaisen seuran, Suomalaisen seuran naisjärjestön, Helsingin Nuorsuomalaisen yhdistyksen, Helsingin nuorisoseuran, Helsingin Kansallismielisen nuorison ja Helsingin Suomalaisen työväenliiton toimeenpanemassa kansalaisjuhlassa Ylioppilastalolla. Suomalaisuuden liitto, Helsinki 1916.
Punakaartin kapinan syyt: ajatuksia kapinan aikana. Kirja, Helsinki 1920. (Kirjan digitoitu versio (Työväenliikkeen kirjasto: Digitaalinen arkisto).)
Henkivakuutus ja yhteiskunta. Henkivakuutusyhtiö Salama, Helsinki 1931.
”'Henkivakuutusasiamiehen työn arvo?” Kolme kysymystä henkivakuutuksesta: Salaman asiamieskunnan 25-vuotisjuhlassa Helsingissä Vanhassa Ylioppilastalossa 14.3.1936 pidetyt puheet ja esitelmät. Henkivakuutusyhtiö Salama, Helsinki 1936.
Vakuutusoppi. Kansantaloudellinen käsikirjasto 7. WSOY 1937.
Vakuutuksen taloudellinen teoria. Eripainos: Kansantaloudellinen aikakauskirja, 2. nide, 1938. Helsinki 1938.
Kansantaloustieteellisen tutkimuksen asema kansantalouden ratsionalisoituessa. Eripainos: Kansantaloudellinen aikakauskirja, 11/1. nide, 1939. Helsinki 1939.
Ajankohtaiset taloudellis-poliittiset vaatimukset Euroopan uuden kehityksen puitteissa. Eripainos: Kauppalehti nro 247, 1940. Helsinki 1940.
Korporatiivinen talousjärjestelmä: Esitelmä Kansantaloudellisen yhdistyksen kokouksessa marraskuun 1 p:nä 1940. Helsinki 1940.
Vakuutusyhtiön peruspääomasta erityisesti nykyistä autovastuulakia silmällä pitäen. Tutkielmia. Liiketaloustieteellinen tutkimuslaitos ja kauppatieteellinen yhdistys 1–2. Helsinki 1940.
Suometar 1, Perustaminen ja ensimmäiset vaiheet 1847–1852. Uusi Suomi, Helsinki 1940.
Uutta talousjärjestelmää kohti: esitelmiä ja kirjoituksia. Otava 1940.
Euroopan talousjärjestelmien uudistussuunnitelmat: Esitelmä yksityisyrittäjäin 6 yleisessä kesäkokouksessa 18/8.42. Helsinki 1942.
Teoksia > Toimittanut

Vapaa yrittäjätoiminta. Toimittanut O. W. Louhivuori; kirjoittaneet K. O. Alho ym. Fennia, Helsinki 1948
Teoksia > Suomentanut

Karl Marx: Pääoma: kansantaloustieteen arvostelu. Ensimäinen nide. Ensimäinen kirja: Kapitalistinen tuotanto. Alkuperäisen teoksen kuudennesta painoksesta suomentanut O. W. Louhivuori. Työväen sanomalehti, Helsinki 1913.
Aiheesta muualla

.aspx O. W. Louhivuori Suomen kansanedustajat. Eduskunta.
Valtioneuvoston ministerikortisto (Arkistoitu – Internet Archive)
Oskari Wilho Louhivuori Estofilia.  2018. Tallinna:  Suomen suurlähetystö. Viitattu 4.5.2018. (viroksi) (suomeksi)
Kulla, Pauliina: / Louhivuori, Oskari Wilho (1884–1953). Kansallisbiografia-verkkojulkaisu (maksullinen).  4.5.2001. Helsinki:  Suomalaisen Kirjallisuuden Seura.
| 0 | 1 | 2 |
| --- | --- | --- |
| Edeltäjä: — | Suomen sosiaalitoimituskunnan päällikkö 1917−1918 | Seuraaja: Eero Erkko |
Lilongwen piirikunta

| Lilongwen piirikunta Lilongwe District |
| --- | --- |
 Koordinaatit: 13.9540°S, 33.7877°E 
Valtio:  Malawi
Alue:  Keskinen
Hallinto:  
 – hallinnollinen keskus:  Lilongwe (674 400  as., 2008)
Pinta-ala  ():  6 159,0 (josta pääkaupunki 456,0) km²
Väkiluku (2008)  ():  1,905 milj.
 – väestötiheys:  maaseutu: 216,0, pääkaupunki: 1 479,0 as./km²
Lyhenteet:  
 – ISO 3166:  MW-LI
Lilongwen piirikunta on yksi Malawin aluejaon 28 piirikunnasta. Piirikunnan keskus on piirikunnan pohjoisosassa sijaitseva ja piirikuntaan kuuluva maan pääkaupunki Lilongwe (674 400 as., 2008). Piirikunta on osa Malawin Keskistä aluetta ja rajoittuu lounaassa Mozambikiin, luoteessa Mchinjin, pohjoisessa Kasungun ja Dowan, lännessä Saliman ja kaakossa Dedzan piirikuntaan.
Piirikunnan sijainti Malawissa.
Piirikunnan maaseutuosan pinta-ala on 5 703,0  neliökilometriä ja pääkaupungin 456,0 neliökilometriä. Väkiluku on kehittynyt väestönlaskentojen mukaan seuraavasti: 1,200 milj. (vuonna 1987; maaseutu 976 600 as. ja kaupunki 223 300 as.), 1,787 milj. (1998; maaseutu 1 346 400 as. ja kaupunki 440 500 as.), 1,905 milj. (2008; maaseutu 1 230 800 as. ja 674 400 as. kaupunki). Vuoden 2014 väkilukuarvio oli jo 2,4 miljoonaa (josta piirikunnan maaseudulla 1 421 454 ja pääkaupungissa 978 780 asukasta).
Aiheesta muualla

Current Members of Parliament (several from the Constituencies of Lilongwe district) (Arkistoitu – Internet Archive) (englanniksi) (parliament.gov.mw)
Malawin alueet ja piirikunnat
| --- | --- |
Pohjoinen alue:    Chitipa | Karonga | Likoma | Mzimba | Nkhata Bay | Rumphi
Keskinen alue:    Dedza | Dowa | Kasungu | Lilongwe | Mchinji | Nkhotakota | Ntcheu | Ntchisi | Salima
Eteläinen alue:    Balaka | Blantyre | Chikwawa | Chiradzulu | Machinga | Mangochi | Mulanje | Mwanza | Neno | Nsanje | Phalombe | Thyolo | Zomba
Levanzo

Levanzo
| --- | --- |
Sijainti:  38°00′N, 12°20′E, Favignana Trapani Sisilia Italia
Saariryhmä:  Egadisaaret
Korkein kohta:  278 m
Pinta-ala:  5,6 km²
| --- | --- |
Asukasluku:  208
muokkaa - muokkaa wikitekstiä - muokkaa Wikidataa
Levanzo on saari Sisilian länsirannikolla Italiassa. Saari kuuluu Egadisaariin, jotka kuuluvat Trapanin maakuntaan. Saarelle pääsee laivalla muun muassa Trapanista.
Saarelta löydettiin vuonna 1949 esihistorialliselta ajalta olevia kalliomaalauksia ja kaiverruksia. Vanhimmat näistä neoliittiselta ja paleoliittiselta ajalta peräisin olevista teoksista ovat 12 000 vuotta vanhoja.
Aiheesta muualla

Kuvia tai muita tiedostoja aiheesta Levanzo Wikimedia Commonsissa
Levator

Levator Oy oli Hangossa sijaitseva raskas hitsaava konepaja, joka valmisti nostureita, offshore-rakenteita, tuulivoimaloiden komponentteja sekä muita järeitä teräsrakenteita. Yhtiö työllisti suoraan ja välillisesti yhteensä noin 100 henkilöä.
Historia

Nostureiden ja muiden raskaiden teräsrakenteiden valmistaminen aloitettiin Hangossa vuonna 1969, kun Kone Oy perusti tehtaan Hangon Koppnäsiin. Sittemmin tehdas on kehittänyt toimintaansa ja muuttanut omistajaa ja on tunnettu vuodesta 1994 nimellä Levator Oy. Toimitusjohtajana toimi Petri Metsola. Yhtiön toiminta päättyi konkurssiin vuonna 2018.
Penny & Friends

Penny & Friends on hevoskirjoja myyvä lasten kirjakerho. Sen kautta julkaistaan kirjoja Norjassa, Ruotsissa ja Suomessa. Kerhoa kustantaa ruotsalaisen Alf Tönnessonin omistaman International Masters Publishers AB:n eli IMP:n omistaman Cydonia Development AB:n omistama Stabenfeldt AB. Stabenfeldt kustantaa myös tytöille suunnattua GIRL:IT-kirjakerhoa sekä jalkapalloaiheista Kickerz-kirjakerhoa. Penny & Friends on Stabenfeldt:n tavaramerkki. Penny & Friendsin Ruotsin toimipiste sijaitsee Malmössä, Norjan toimipiste Stavangerissa ja Suomen toimipiste Helsingissä.
Uusi kirja ilmestyy kerran kuukaudessa. Kun tilaa kirjan, samassa paketissa tulee myös Penny & Friends -lehti ja hevosaiheisia pikkutavaroita.
Historia

Kerho aloitti Ruotsissa vuonna 1990 ja aluksi sen nimi oli Pollux hästbokklubb. Norjassa Pollux aloitti toimintansa nimellä Penny. Suomessa se aloitti toimintansa vuonna 1998 nimellä Pollux – hevoskerho. Kerhon mukaan nimi tulee Pollux-tähdestä, joka on Kaksosten tähdistön kirkkain tähti. Vuonna 2008 Pollux oli Suomen ainoa hevoskirjakerho ja siihen kuului noin 20 000 jäsentä. Vuonna 2012 nimi vaihdettiin lähemmäs norjalaista, PennyGirliksi. Joulukuussa 2015 nimeksi vaihdettiin Penny & Friends, koska kerho katsoi aiemman nimen syrjivän poikia.
Vuonna 2013 kirjakerho toimi myös Itävallassa, Saksassa, Sveitsissä, Tšekissä ja Unkarissa.
Kerhossa ilmestyneitä kirjoja

Sarjoja: Arvoitus-kirjat (1998–2009), Diabolo (2002–2010), Erämaan tarinoita (2009–2013), Freedom (2002, 2007), Gemma (1999–2006) Hevoshoitolan sisarukset (2001–2009), Hevosenkeli (2003–2009), Humlebyn talli (2008–2011), Hevostyttö Kaya (2007–2008), Mustangijoki (2009), Mustang-vuoren ratsut (2000–2006), Parhaat ystävät (1998–1999), Phantom ("Ace", "Phantom", "Dark Sunshine" ja "Faith") (2004–2008), Pim-sarja (2002–2005), Ratsutila Sonnenhof (2008–), Sara, Satulasaari("Caspar"), Silver Creekin nelikko (1998–1999), Talismans of Thunder (2014–), Tallikaverit/Tallijengi (2001–2013), Täyttä laukkaa ("Wonder" ja "Glory") (1998–2007), Vihreän hevosen majatalo (2000–2008).
Yksittäisiä kirjoja: Poniloma! (2006), Tapahtui Favershamin metsässä (2003).
Tietokirjoja: Estekirja, Hevostaskutieto, Aavikon hevoset, Rotukäsikirja, Hevosen elämää, Ensimmäinen ponikirjani, Amerikan unelmahevoset, Hevostietoa – kysyvä ei eksy, Luonnollinen hevostaito, Heppahöperön opas, Varsan ensimmäinen vuosi, Oma poni, Oma hevoskirjani.
Erikoiskirjoja: Peleng, upea arabiori; El Patron, uljas orivarsa; Cheynne, kesytön mustangi; Shadow – varjoista tähtiin.
CD-äänikirjoja: Ääni menneisyydestä, Kummituspoika, Toivomuskaivo, Ruukun karmea salaisuus, Valkoinen aavehevonen, Suojelusenkeli, Noiduttu puu, Varoitus vuosien takaa.
Tietokonepelit

Tallitytöt (2003) ja Tallitytöt 2 (2004).
Starshine Legacy 1-4  (2004-2006)
Willy & Boris -10 pientä peliä
Starstable 1-4 Syksyn ratsastajat, Talvea kavioissa, Kevättä satulassa ja Kesä tallilla
Lucky Mkosana

| Henkilötiedot |
| --- | --- | --- | --- |
Koko nimi: Luckymore Mkosana
Syntymäaika: 30. syyskuuta 1987 (ikä 37)
Syntymäpaikka: Bulawayo, Zimbabwe
Pelipaikka: hyökkääjä
Pituus: 173 cm
Paino: 77 kg
Seura
Seura: New York Cosmos
Pelinumero: 77
Junioriseurat
2008–2011: Dartmouth Big Green
Seurat
| Vuodet | Seura | O | (M) |
| 2012–2013 | Harrisburg City Islanders | 43 | (21) |
| 2013 | → Tampa Bay Rowdies (laina) | 9 | (2) |
| 2014 | Tampa Bay Rowdies | 26 | (2) |
| 2015–2016 | New York Cosmos | 54 | (9) |
| 2017 | IFK Mariehamn | 9 | (2) |
| 2017– | New York Cosmos | 3 | (0) |
| Yhteensä | Yhteensä | 144 | (36) |
 Seurajoukkueuran tilastot kattavat vain kansalliset sarjat, päivitetty 20. syyskuuta 2017.
Luckymore "Lucky" Mkosana (s. 30. syyskuuta 1987 Bulawayo, Zimbabwe) on zimbabwelainen jalkapalloilija. Pelipaikaltaan hän on hyökkääjä.
Mkosana pelasi vuosina 2008–2011 Yhdysvaltain yliopistosarjoissa Dartmouth Collegen joukkueessa. Kausina 2012 ja 2013 Mkosana edusti Harrisburg City Islandersia Yhdysvaltain kolmanneksi korkeimmalla sarjatasolla NASL:ssä. Vuoden 2013 lopun hän pelasi lainalla toiseksi korkeimman sarjatason USL:n Tampa Bay Rowdiesissa, jonne siirtyi kaudeksi 2014 pysyvällä siirrolla. Kaudet 2015 ja 2016 Mkosana pelasi USL:ssä New York Cosmosissa ja voitti sarjan mestaruuden molempina kausina.
Mkosana purki sopimuksensa New York Cosmosin kanssa seuran talousvaikeuksien takia. Joulukuussa 2016 Veikkausliigassa pelaava IFK Mariehamn julkaisi Mkosanan yksivuotisen sopimuksen, jossa on optio toisesta vuodesta. Mkosana pelasi keväällä 2017 IFK Mariehamnissa yhdeksän Veikkausliigan ottelua, joissa hän teki kaksi maalia. Kesäkuussa Mkosana palasi New York Cosmosiin.